Ixef wis sin d ixef n tselḍt deg-s ad tili tasleḍt tasnamkant iwammud n wawalen ireṭṭalen,i d-negmer deg udlis uffus nweswir amenzu aseggas wis semmus, ad nexdem tafelwit n tselḍt ad nebder deg-s awal areṭṭal tadra-s senf-is anamek-is syin akkin ad t- nexdem deg usatal, ad nefk isaɣen isnamkanen-is, syin ad nexdem tafelwit i umḍan n wawalen, syin ad nexdem afiḍmi-nsen, ad nuɣal ɣer yigemmaḍ i d-nufa ad nessebgen dacu n senf n ureṭṭal id-yusan s tuget, d wacu n wassaɣ asnamkan i yugten. D acu-tt tamentilt id-yettaǧǧan senf-a ad yufrarɣef wiyaḍ, ma dayen yerzan asismel ad nzer uɣur yettuɣal aɣmar ureṭṭal ma yella d uffiɣ ahat adaterṭal, d imerwi neɣ d ukcim.